મોરબી : વર્તમાન સમયમાં ગુજરાતી ફિલ્મ ઇન્ડસ્ટ્રીઝ જળમુળથી બદલાઇ રહી છે, હિન્દી ફિલ્મની સાથે સરખાવી શકાય તેવી ગુજરાતી ફિલ્મો બની રહી છે ત્યારે સારી કથાઓ, સારૂ સંગીત અને શ્રેષ્ઠ નિર્માણ લોકો સ્વીકારે છે અને તેથી જ ગુજરાતી ફિલ્મનો સુવર્ણકાળ પુનઃશરૂ થઇ ગયો હોય તેમ જણાય છે, ત્યારે મોરબીના નિનાદ જયંતીભાઇ રાજકોટીયા પ્રસ્તુત અને પ્રખ્યાત નિર્દેશક અમરકુમાર જાડેજા નોખી અનોખી ફિલ્મ ‘સમયચક્ર’ (ટાઇમ સ્લોટ) લઇને આવી રહ્યા છે.